Document ID: 31995R1306

31995R1306
L 126/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1306/95 НА КОМИСИЯТА
от 8 юни 1995 година
за изменение на Регламент (ЕО) № 3223/94 относно подробни правила за прилагането на режима на внос на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), последно изменен с Регламент (ЕО) № 997/95 (2) на Комисията, и по-специално член 23, параграф 2 от него,
като има предвид, че Регламент (ЕО) № 3223/94 на Комисията от 21 декември 1994 г. относно подробни правила за прилагането на режима на внос на плодове и зеленчуци (3), последно изменен с Регламент (ЕО) № 553/95 (4), изработи механизъм за регистриране на цените на представителните пазарни с цел да се определи фиксирана стойност при внос, служеща за определянето на стойността на внасяните на консигнация на продукти с оглед на тяхното класифициране в Общата митническа тарифа; като има предвид, че за някои пресни продукти, внесени с цел преработването им, от 1 май се прилагат отделни входни цени и че за тези продукти, които не се продават на консигнация на представителните пазари може да бъде изработен механизъм за пряко определяне на цените с оглед на тяхното тарифно класифициране; като има предвид, че въпросният механизъм може да съдържа само тарифното класифициране на съответните продукти, основано или на цената fob на тези продукти, увеличена с разходите за застраховка и транспортиране до границите на митническата територия на Общността, или на митническата стойност, посочена в член 30, параграф 2, буква в) от Регламент (ЕИО) № 2913/92 на Съвета от 12 октомври 1992 г. относно създаването на Митнически кодекс на Общността (5), изменен с Акта на присъединяване на Австрия, Финландия и Швеция;
като има предвид, че ако митническите власти преценят, че може да се изисква гаранция съгласно член 248 от Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета относно създаването на Митнически кодекс на Общността (6), последно изменен с Регламент (ЕО) № 3254/94 (7), те трябва да изискват установяването на стойност, равностойна на максималната стойност на митата, приложими за въпросния продукт; като има предвид, че ако вносителят избере да класифицира тези продукти въз основа на митническата стойност, посочена в член 30, параграф 2, буква в) от Регламент (ЕИО) № 2913/92, той трябва да внесе гаранция, равна на максималната стойност на митата, приложими за въпросния продукт;
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3223/94 се изменя, както следва:
1.
Думата „приложение“ в членове 2, 4, 5 и 6 се заменя с думите „приложение, част А“.
2.
Приложението се заменя с приложението към настоящия регламент.
3.
В член 5, след параграф 1 се прибавя следният параграф:
„1а. Входната цена, въз основа на която продуктите, фигуриращи в приложението, част Б, са класифицирани в митническата тарифа на Европейските общности, по избор на вносителя, трябва да бъде равна на:
а)
или на цената fob на продуктите в държавата по произход, увеличена с разходите за застраховки и транспортиране до границите на митническата територия на Общността, доколкото тази цена и тези разходи са известни в момента на декларирането на продуктите на митницата.
В случай, че митническите власти преценят, че може да се изиска гаранция съгласно член 248 от Регламент (ЕИО) № 2454/93, те налагат на вносителя внасянето на гаранция, равна на максималната стойност на прилаганите за въпросния продукт мита;
б)
или на митническата стойност, изчислена в съответствие с член 30, параграф 2, буква в) от Регламент (ЕИО) № 2913/92, приложена само за въпросните вносни продукти. В този случай, намалението на митата се извършва при условията, предвидени в член 4, параграф 1.
В този случай, вносителят трябва да внесе гаранцията, посочена в член 248 от Регламент (ЕИО) № 2454/93, равна на максималната стойност на прилаганите за въпросния продукт мита.“
4.
В член 5, параграф 2, първа алинея се заменя със следния текст:
„2. Вносителят разполага с едномесечен срок от датата на продажбата на въпросните продукти, в рамките на четиримесечен срок от датата на приемането на декларацията за освобождаването им за свободно обръщение, за да докаже, че партидата е била пласирана при условия, потвърждаващи точността на цените, посочени в параграф 1, буква а), втора алинея или в параграф 1а, буква а), или за да определи митническата стойност, посочена в параграф 1, буква б) и в параграф 1а, буква а). Неспазването на единия или другия от горепосочените срокове води до загуба на внесената гаранция, без да се засяга прилагането на параграф 3.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се от 1 май 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юни 1995 година.

Labels: 2
3
17